ወቅቱ የሀገሪቱ የአመት ቀለብና ለሌላም ወጪ የሚሆንን ሰብል ለማግኜት የሚታረስበት፣ የሚዘራበት፣ የሚታረምበት፣ የሚታጨድበትና የሚወቃበት ነውና እስከ ታህሳስ መጨረሻ ድረስ በህወሀት ላይ የሚደረግን የስራ ማቆም አድማ በሌላ ስራ በመተካት ከገበሬው ጋር በመቀላቀል የግብርናውን ስራ ማገዝ የሚቻልበት መንገድ መመቻቸት አለበት፡፡ ስራ ማቆም አድማ ህወሀትን ብቻ እየጎዳ ሌላውን የህዝብ ክፍል ግን በዚህም ሆነ በዚያ የሚጠቅም መሆን አለበት፡፡ በግብርና ስራ ላይ ዘመናዊ እውቀት ያላቸውም ሆኑ ሌሎች እገዛ የሚያደርጉ ሁሉ በተለይም በከፍተኛው የሀገሪት ክፍል የዝናብና የመኸር ወቅት አሁን ነውና ከማንኛውም ጊዜ በበለጠ ከገበሬው ጋር በመቀላቀል መስራትና ማሰራት አለባቸው፡፡ ወጣቶችና የግብርና ባለሙያተኞች ከገበሬ ጋ በመሄድ በስራ ይቀላቀሉ ዘንድ ሀዝብ መገፋፋት ብቻ ሳይሆን ማስገደድ አለበት፡፡
